**MNB azonosító: AL8**

**Módszertani útmutató**

Az NHP, NHP+ és az NHP *fix* keretében a kis- és középvállalkozásoknak nyújtott hitelek adatai

**I. A tábla adattartalma, beküldési határidő**

1. Az NHP-ban, NHP+-ban, illetve az NHP *fix*ben részt vevő adatszolgáltató az NHP, NHP+ és az NHP *fix* keretében az MNB felé fennálló bármely tartozása megszűnéséig köteles adatot szolgáltatni. Az NHP, NHP+ és NHP *fix* keretében – az NHP 2013. június 1-jén indult első szakaszában (a továbbiakban: NHP első szakasz), az NHP 2013. október 1-jén indult második szakaszában (a továbbiakban: NHP második szakasz), az NHP 2016. január 1-jén indult harmadik szakaszában (a továbbiakban: NHP harmadik szakasz), a 2015. március 16-án indult NHP+-ban vagy a 2019. január 1-jén indult NHP *fix*ben – az MNB által refinanszírozásra kerülő, a kis- és középvállalkozásoknak az MNB-vel kötött Keretszerződés és az annak részét képező Terméktájékoztató szerinti feltételekkel nyújtott hitel, pénzügyi lízing, faktoring (a továbbiakban együtt: KKV hitelek) adatait, valamint a KKV hitelek korábban jelentett adataiban beállt minden változást jelenteni kell. Az NHP-ban, NHP+-ban, illetve az NHP *fix*ben közvetett úton, ún. ernyőbankon keresztül részt vevő hitelintézetek és pénzügyi vállalkozások által nyújtott KKV hitelek adatairól az MNB-vel kötött Keretszerződés alapján ernyőbanki szerepet betöltő hitelintézet teljesít adatszolgáltatást.

2. Az NHP, NHP+ és az NHP *fix* keretében az MNB-től refinanszírozni kért KKV hitelek adatai első alkalommal legkésőbb a refinanszírozási hitel kívánt első folyósítási napját megelőző munkanapon – kivéve az NHP harmadik szakasza II. pillérének keretében nyújtott KKV hitelek adatait, amelyek a KKV hitelszerződés megkötését követő, a Terméktájékoztatóban meghatározott adatszolgáltatási napokon – a VIBER üzemidő kezdete (reggel 8 óra) és 15 óra között küldhetők be[[1]](#footnote-2). A korábban jelentett adatokban beállt változások tekintetében az adatszolgáltatás határideje – az egyes oszlopok tartalmára vonatkozó 10. pont eltérő rendelkezése hiányában – a változás adatszolgáltató által előre ismert napján – az NHP harmadik szakasza II. pillérének keretében nyújtott KKV hitelek vonatkozásában a változást követő, a Terméktájékoztatóban meghatározott adatszolgáltatási napon – 15 óra.

3. A kiváltott hitelre vagy pénzügyi lízingre (a továbbiakban együtt: kiváltott hitel) vonatkozó adatot [da)-dm) oszlop] jelenteni – az egyes oszlopok tartalmára vonatkozó 10. pont eltérő rendelkezése hiányában – abban az esetben kell, ha 1) a KKV hitel célja az NHP keretein kívül nyújtott hitel kiváltása (beleértve a pénzügyi lízing kiváltását is; a továbbiakban együtt: hitelkiváltás), vagy 2) a KKV hitel az NHP és NHP *fix* keretében nyújtott KKV hitelt vált ki (a továbbiakban: NHP-hitelkiváltás), vagy 3) a KKV hitel állományátruházás keretében került átvételre. Az állományátruházás keretében átvett KKV hitelről teljesített adatszolgáltatásban a kiváltott hitel adataira vonatkozó da)-dm) oszlopban feltüntetendő adatok az átvett NHP-s, illetve NHP *fix*es KKV hitel adataiként értelmezendők. Amennyiben a kiváltott hitelre vonatkozóan jelentendő adatok egyéb forrásból – az adatszolgáltató saját nyilvántartása, az adatszolgáltató által hozzáférhető egyéb nyilvántartások, így különösen a központi hitelinformációs rendszer – nem állnak az adatszolgáltató rendelkezésére, ezen adatok vonatkozásában az adatszolgáltatásnak a KKV hitelt felvevő kis- és középvállalkozás (a továbbiakban: KKV) nyilatkozatán kell alapulniuk.

4. Időpontra vonatkozó adat esetén az adatot ÉÉÉÉ.HH.NN formátumban szükséges megadni.

5. A szám formátumban megadott (numerikus) oszlopokban formázás [üresen hagyott karakter (<space>), pont („.”), vessző („,”) és pontosvessző („;”)] nem alkalmazható, így azokban csak egész szám szerepelhet, elválasztó karakterek nélkül. Egyik oszlopban sem szerepelhet „;” karakter.

6. A kódot tartalmazó oszlopokban a kód mellett üresen hagyott karakter (<space>) nem alkalmazható.

7. Ha egy KKV hitelnek egy célja van, illetve egy KKV hitel kerül kiváltásra, akkor a KKV hitel minden adatát egy sorban, megszakítás nélkül kell jelenteni az aa) oszloptól a dm) oszlopig.

8. Ha egy KKV hitelnek több célja van, illetve egy KKV hitelből a KKV több hitele kerül kiváltásra, akkor az egyes célokhoz, illetve kiváltásokhoz tartozó hitelrészeket külön sorban kell szerepeltetni. Ha az NHP II. pillére keretében több devizában fennálló (multicurrency) hitel kerül kiváltásra, akkor az egyes kiváltott hitelrészeket devizánként külön sorban kell jelenteni.

9. Minden sorban külön szerződésazonosítónak kell szerepelnie. Amennyiben egy hitelszerződés tárgya több KKV hitel nyújtása, illetve a 8. pontban foglaltak esetén az adott hitel(rész)ek jelentésekor a közös szerződésszámot soronként „/1”, „/2”, „/3” stb. utótaggal kell ellátni az adatszolgáltatásban. Az egy hitelszerződéshez tartozó sorokat ugyanazon adatszolgáltatásban kell jelenteni.

10. Az egyes oszlopok tartalma:

aa) Az adatszolgáltatás típusa attól függ, hogy az adatszolgáltató az MNB-nek 1) újonnan nyújtott KKV hitel adatairól küld első alkalommal adatot (ide nem értve az NHP-hitelkiváltás keretében nyújtott KKV hiteleket), vagy 2) a KKV hitel korábban már megadott adataiban beállt változást jelenti, vagy 3) NHP-hitelkiváltásról küld első alkalommal adatot, vagy 4) állományátruházás keretében átvett KKV hitelről küld első alkalommal adatot. A kódlista szerint kell kitölteni. Az oszlop kitöltése kötelező. Az oszlopban jelentendő adat terjedelme 1 karakter. Az oszlop a kódlista szerinti I (Insert), A (NHP-hitelkiváltás), és P (Állományátruházás) értéket egy KKV hitelre [a ca) oszlopban szereplő hitelazonosítónként] csak egyszer vehet fel. Ha az adatszolgáltató a KKV hitel adataiban beállt változásról teljesít adatszolgáltatást, az oszlopban a kódlista szerinti U (Update) értéket kell szerepeltetni. Akkor is U értéket kell szerepeltetni, ha nem történt tényleges változás a hitel adataiban, hanem egy korábban hibásan beküldött mező javítására kerül sor; ebben az esetben azonban a co) oszlopban fel kell tüntetni az ott megadott módon a javítás tényét (JAV) és az érintett mező kódját. Egy adott KKV hitel vonatkozásában az oszlop U értéke esetén adatszolgáltatást kell teljesíteni mindazokra az oszlopokra vonatkozóan, amelyek értékében változás áll be, a változással nem érintett oszlopokban pedig a legutóbb megküldött adatokat kell változatlanul jelenteni.

A II.1. pont táblázata tartalmazza, hogy mely oszlopok esetén van lehetőség Update típusú adatszolgáltatást beküldeni.

Inaktiválás: azok a KKV hitelek, amelyek késedelme meghaladja a 90 napot, vagy átstrukturálásra kerültek (kivéve az NHP+ keretében átstrukturálásra kerülő KKV hiteleket), az MNB állományában inaktiválásra kerülnek, és automatikusan csökkentik a hitelintézet lehívható hitelkeretét. Inaktív státuszban lévő KKV hitelre Update típusú adatszolgáltatást nem fogad be az MNB.

ab) Ebben az oszlopban kell feltüntetni, hogy az adatszolgáltató a KKV hitel refinanszírozását az NHP I. vagy II. pillére keretében, valamint, hogy az NHP első, második, harmadik szakasza, az NHP+, vagy az NHP *fix* keretében kéri az MNB-től. A kódlista szerint kell kitölteni. Az oszlop kitöltése kötelező, az első alkalommal megadott adat nem módosítható. Az oszlopban jelentendő adat terjedelme legfeljebb 3 karakter.

ba) A KKV KSH-törzsszáma (adószám első nyolc karaktere); amennyiben a KKV KSH-törzsszámmal nem rendelkezik, akkor a tevékenység végzésére jogosító igazolvány száma. Amennyiben ezen igazolvány száma 8 számjegynél rövidebb vagy 2×7 számjegyből áll, akkor az első karakter helyén 0 értéket, utána pedig az igazolvány első 7 számjegyét kell feltüntetni. Az oszlop kitöltése kötelező, az első alkalommal megadott adat nem módosítható. Az oszlopban jelentendő adat terjedelme 8 numerikus karakter.

bb) A KKV szektorának meghatározásánál a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 38/2018. (XI. 14.) MNB rendelet (a továbbiakban: MNB rendelet) 2. melléklet I. A. 4. pontjában foglaltak az irányadók. A kódlista szerint kell kitölteni. Az oszlop kitöltése kötelező, a korábbiakban megadott adat tekintetében beállt változást jelenteni kell. Az oszlopban jelentendő adat terjedelme 1 karakter.

bc) A KKV neve. Az oszlop kitöltése kötelező, a korábbiakban megadott adattekintetében beállt változást jelenteni kell. Az oszlopban jelentendő adat terjedelme legfeljebb 64 karakter.

bd) A KKV székhelye. Az oszlop kitöltése kötelező, a korábbiakban megadott adat tekintetében beállt változást jelenteni kell. Az oszlopban jelentendő adat terjedelme legfeljebb 128 karakter.

ca) A KKV hitelre vonatkozó szerződésnek az adatszolgáltatónál alkalmazott egyedi szerződésazonosítója. Minden sorban külön szerződésazonosítónak kell szerepelnie. Amennyiben egy hitelszerződés tárgya több KKV hitel nyújtása, illetve a 8. pontban foglaltak esetén az adott hitel(rész)ek jelentésekor a közös szerződésszámot soronként „/1”, „/2”, „/3” stb. utótaggal kell ellátni. A KKV hitelre vonatkozó szerződés módosítása esetén a co) oszlopban lehet megadni az új hitelszerződés-azonosítót és a szerződés módosítás dátumát. Az oszlop kitöltése kötelező, az első alkalommal megadott adat nem módosítható. Az oszlopban jelentendő adat terjedelme legfeljebb 128 karakter, szóköz nem alkalmazható.

cb) A KKV hitelre vonatkozó szerződés aláírásának időpontja. Amennyiben a KKV hitelre vonatkozó szerződést a felek a szerződésben foglaltak szerint nem azonos időpontban írják alá, akkor a KKV hitelre vonatkozó szerződés szerinti legkésőbbi aláírási időpontot kell jelenteni. Ha a hitelkiváltás szerződésmódosítással valósult meg, akkor a módosítás időpontját kell megadni, minden egyéb szerződésmódosítás esetén azonban az eredeti szerződés aláírásának időpontját. Az oszlop kitöltése kötelező. Az oszlopban jelentendő adat terjedelme 10 karakter.

Az egyes szakaszok keretében megkötött KKV hitelszerződésekre vonatkozó adatszolgáltatásokban – ide nem értve az NHP-hitelkiváltás keretében kiváltott KKV hiteleket – az oszlopban az alábbi időszakokba eső dátumok tüntethetők fel.

|  |  |
| --- | --- |
| Első szakasz | 2013. május 28. - 2013. augusztus 29. |
| Második szakasz | 2013. október 1. - 2015. december 30. |
| NHP+ | 2015. március 16. - 2015. december 30. |
| Harmadik szakasz | 2016. január 1. - 2017. március 31. |
| NHP *fix* | 2019. január 1. - |

cc) A KKV hitel folyósítási időpontja. Amennyiben a folyósítás több részletben történik, az első részlet folyósításának időpontját kell megadni. A további részletek folyósításakor ez az oszlop nem módosítandó, csak a ci) oszlopban szereplő összeget kell megnövelni az újabb folyósított részlet összegével, az újabb folyósítást megelőző munkanapon, illetve az NHP harmadik szakaszának II. pillére keretében nyújtott KKV hitelek vonatkozásában az újabb folyósítást közvetlenül megelőző, a Terméktájékoztatóban meghatározott adatszolgáltatási napon. Az adott KKV hitelre vonatkozó első adatszolgáltatás a folyósítás napjának ismeretében teljesítendő, az NHP, NHP+, vagy az NHP *fix* keretében refinanszírozni kért KKV hitel tekintetében legkésőbb a refinanszírozási hitel kívánt folyósítási napját megelőző munkanapon, illetve az NHP harmadik szakaszának II. pillére keretében nyújtott KKV hitelek vonatkozásában a KKV hitelszerződés megkötését követő, a Terméktájékoztatóban meghatározott adatszolgáltatási napon 15 óráig. Az NHP-hitelkiváltáshoz kapcsolódó KKV hitel esetén a kiváltó hitel folyósításának dátumát kell megadni. Állományátruházás keretében átvett KKV hitel esetén az eredeti folyósítási dátumot kell megadni. Az oszlop kitöltése kötelező. Az oszlopban jelentendő adat terjedelme 10 karakter.

Az egyes szakaszok és pilléreik keretében megkötött KKV hitelszerződésekre vonatkozó adatszolgáltatásokban – ide nem értve az NHP-hitelkiváltás keretében kiváltott KKV hiteleket – az oszlopban megadott időpontnak a hitelszerződés dátumát követő nap és a táblázatban feltüntetett dátum közötti időszakba kell esnie.

|  |  |  |
| --- | --- | --- |
|  | I. pillér | II. pillér |
| Első szakasz | 2013. szeptember 30. | 2013. október 2. |
| Második szakasz | 2017. június 30. | 2015. december 31. |
| NHP+ | 2017. június 30. | |
| Harmadik szakasz | 2018. június 29. | 2018. június 15. |
| NHP *fix* | szerződéskötés dátumát követő 1 évig | |

Az oszlopnak a cd) oszlopban jelentett időpontnál korábbi időpontot kell tartalmaznia.

cd) A KKV hitelre vonatkozó szerződésben meghatározott lejárati időpont, kivéve ha az későbbi, mint az MNB által az adott KKV hitelhez kapcsolódóan folyósított refinanszírozási kölcsön lejáratának időpontja. Ebben az esetben az MNB által folyósított refinanszírozási kölcsön lejáratának időpontja. Az egyes hitelcélokhoz tartozó maximális futamidőt a Terméktájékoztató tartalmazza. Az oszlop kitöltése kötelező. Az oszlopban jelentendő adat terjedelme 10 karakter.

ce) Az MNB-vel kötött Keretszerződésben foglaltaknak megfelelően a KKV hitelt folyósító pénzügyi intézmény által a KKV felé felszámított – a maximált kamatmarzsba beszámítandó – kamatok, díjak és költségek kölcsönösszegre vetített arányának és az MNB által az NHP, NHP+, illetve az NHP *fix* keretében nyújtott – az NHP harmadik szakaszának II. pillére keretében a CIRS ügyletben nyújtott euro – forrás éves kamatának különbsége, bázispontban kifejezve. A maximális mérték 250 bázispont. Az oszlop kitöltése kötelező, a korábbiakban megadott adat tekintetében beállt változást jelenteni kell.

cf) A hitel célja az NHP első szakaszának I. pilléréhez kapcsolódó KKV hitel esetében hitelkiváltás, beruházás, forgóeszköz finanszírozás vagy EU-s támogatás, a II. pilléréhez kapcsolódó KKV hitel esetében csak hitelkiváltás lehet. A hitel célja az NHP második szakaszának I. pilléréhez, valamint az NHP+-hoz kapcsolódó KKV hitel esetében beruházás, forgóeszköz-finanszírozás, EU-s támogatás előfinanszírozása, pénzügyi lízing, faktoring, vagy közraktári jegy fedezete mellett nyújtott forgóeszköz-finanszírozás, az NHP második szakaszának II. pilléréhez kapcsolódó KKV hitel esetében csak hitelkiváltás lehet. A hitel célja az NHP harmadik szakaszának I. vagy II. pilléréhez, valamint az NHP *fix*hez kapcsolódó KKV hitel esetében csak beruházás vagy pénzügyi lízing lehet. Ha a hitel célja tartós részesedés megszerzésére irányuló beruházás, valamint ha a KKV hitelt pénzügyi vállalkozás nyújtja, abban az esetben a co) mező kitöltése kötelező. Az NHP-hitelkiváltáshoz kapcsolódó, valamint állományátruházás keretében átvett KKV hitel esetén az eredeti hitel célját kell megadni, nem hitelkiváltást. A kódlista szerint kell kitölteni. Az oszlop kitöltése kötelező. Az oszlopban jelentendő adat terjedelme 1 karakter.

cg) Részletekben történő folyósítás az NHP első szakaszában az újonnan folyósított, beruházási célú és forgóeszköz-finanszírozási hitelek esetén, az NHP második szakaszának I. pilléréhez, az NHP+-hoz, az NHP harmadik szakaszához, valamint az NHP *fix*hez kapcsolódó KKV hitel esetében bármely hitelcél esetén lehetséges. Hitelkiváltás esetén – ide értve az NHP-hitelkiváltást is – részletekben történő folyósításra nincs lehetőség. Amennyiben az NHP harmadik szakaszának II. pillére keretében nyújtott KKV hitel folyósítása nem részletekben történik, de a KKV-nak történő folyósításra a KKV hitel adatainak első alkalommal történő benyújtása utáni soron következő, a Terméktájékoztatóban meghatározott értéknapot követően kerül csak sor, akkor a mezőben „I” értéket kell feltüntetni (és ekkor a ci) mezőben az első benyújtáskor „0” értéket kell szerepeltetni). Egyéb esetekben a kódlista szerint kell kitölteni. Az oszlopban jelentendő adat terjedelme 1 karakter.

ch) A KKV hitelre vonatkozó szerződésben meghatározott teljes hitelösszeg (tőkeösszeg), kivéve a 8. pontban foglalt eseteket, ahol a külön sorokban jelentett hitelrészekre (hitelcélokra/hitelkiváltásokra) lebontva kell megadni a szerződésben szereplő hitelösszeget. Részletekben történő folyósításnál is ezt az összeget kell megadni. Amennyiben a KKV hitel célja devizahitel kiváltása [cf) mező értéke H és dg) mező értéke nem HUF], akkor az oszlopban a devizában fennálló tartozás kiváltásához – a kiváltás napjára vonatkozó devizaárfolyam alapján megállapított – ténylegesen folyósításra kerülő összeget kell feltüntetni. Az oszlop kitöltése kötelező. A megadott adat nem módosítható.

Az oszlopban jelentendő adatnak egész számnak kell lennie, az NHP első és második szakasza, az NHP+, az NHP harmadik szakaszának I. pillére, valamint az NHP *fix*hez kapcsolódó KKV hitel esetében forintban, az NHP harmadik szakaszának II. pilléréhez kapcsolódó KKV hitel esetében euroban kifejezve.

ci) A KKV hitel összegének folyósított részletekkel növelt, illetve tőketörlesztésekkel csökkentett értéke. A 8. pontban foglalt esetekben a külön sorokban jelentett hitelrészekre (hitelcélokra/hitelkiváltásokra) lebontva kell megadni a fennálló követelés összegét. Ha a folyósítás egy részletben történik, akkor az adott KKV hitelre vonatkozó első adatszolgáltatáskor a ch) oszlopban szereplő összeget kell megadni. Több részletben történő folyósítás esetén [cg) oszlop értéke I] az első adatszolgáltatáskor az első folyósítás összegét kell megadni. Az első adatszolgáltatáskor [ha az aa) oszlop értéke I, A, vagy P] tehát akkor is ezeket az értékeket kell megadni, ha a KKV hitel folyósítására az adatszolgáltatás beküldésének napján még nem került sor. A fentiek alól kivételt képeznek az NHP harmadik szakaszának II. pillére keretében nyújtott azon KKV hitelek, amelyek esetében a folyósítás dátuma [cc) mező] későbbi, mint az adatszolgáltatás napján beküldött adatok alapján történő üzletkötéshez tartozó, a Terméktájékoztatóban meghatározott értéknap. Ezekben az esetekben az első adatszolgáltatáskor az oszlopban „0” értéket kell feltüntetni, akár egy, akár több részletben kerül sor a tényleges folyósításra.

Ezen adatok beküldésének határideje – a 2. pontnak megfelelően – a kívánt (első) folyósítási napot megelőző munkanap 15 óra, illetve az NHP harmadik szakaszának II. pillére keretében nyújtott KKV hitelek vonatkozásában a KKV hitelszerződés megkötését, illetve a tényleges folyósítást megelőző, a Terméktájékoztatóban meghatározott adatszolgáltatási napon 15 óra. Faktoring hitelcél esetén (rész)folyósítás és törlesztés csak minden hónap első keddi munkanapján lehetséges.

**Az oszlop értékének változását, vagyis az újabb részfolyósítás összegével növelt, illetve törlesztés összegével csökkentett aktuális állományt a változást megelőző munkanapon** (az NHP harmadik szakaszának II. pillére keretében nyújtott KKV hitel esetében a változást megelőző, a Terméktájékoztatóban meghatározott adatszolgáltatási napon) **kell teljesítenie az adatszolgáltatónak, legkésőbb 15 óráig**. (Az egyes részletek folyósítása esetén csak akkor kerüljön sor az erről szóló adatszolgáltatás beküldésére a kívánt folyósítást megelőző munkanapon (az NHP harmadik szakasza II. pilléréhez kapcsolódó KKV hitelek esetében a kívánt folyósítást megelőző adatszolgáltatási napon), ha a KKV számára a folyósítás feltételei már fennállnak vagy a következő munkanapon (az NHP harmadik szakasza II. pilléréhez kapcsolódó KKV hitelek esetében következő, a Terméktájékoztatóban feltüntetett értéknapon) valószínűsíthetően fenn fognak állni, mivel a folyósítás napján már csak az MNB-től kérhető az oszlopban jelentett adat módosítása). Ha a várt törlesztés mégsem folyik be az adatszolgáltatóhoz, akkor sem állítható vissza az oszlop értéke. Amennyiben a törlesztésre a vártnál korábban kerül sor, az adatszolgáltató köteles haladéktalanul jelenteni az aktuális állomány csökkenését.

Amennyiben a KKV hitel újabb részletének folyósítása és törlesztése egy napra esik, akkor az azt a megelőző munkanapon (az NHP harmadik szakasza II. pilléréhez kapcsolódó KKV hitelek esetében az azokat megelőző adatszolgáltatási napon) külön soron, azaz két külön Update beküldésével kell jelenteni a hitel aktuális állományának növekedését és csökkenését a következő módon. Az először jelentett összegnek csak az első pénzmozgás hatását kell tükröznie (vagy a részfolyósítással megnövelt vagy a törlesztéssel csökkentett összeget), a második sorban szereplő adatnak pedig már mindkét pénzmozgásét (azaz a részfolyósítás és a törlesztés után fennálló követelésállománynak kell lennie). Szintén külön Update beküldésével kell jelenteni az állományátruházás keretében átadni kívánt KKV hitel, illetve NHP-hitelkiváltás keretében kiváltásra kerülő KKV hitel esetén annak (rész)lehívását, résztörlesztését, majd ezt követően az átruházáshoz/kiváltáshoz kapcsolódó teljes visszafizetését, ha azok egyazon napon (az adatszolgáltatást követő munkanapon) esedékesek. Ha a KKV megszűnik, továbbá ha a KKV hitelre vonatkozó szerződés bármely okból megszűnik vagy megszüntetésre kerül, akkor az oszlopban „0” értéket feltüntetve kell a változásról teljesítendő adatszolgáltatást megküldeni a co) oszlopnál megadott határidőben. Az oszlop kitöltése kötelező.

Az NHP első szakaszának I. pilléréhez kapcsolódó KKV hitel esetében az oszlopban szereplő érték a módosítás során 2013. szeptember 27-ét követően kizárólag az új (nem kiváltó) beruházási hitelek részletfolyósítása [cf) oszlop értéke B és cg) oszlop értéke I] esetén növekedhet, 2014. június 27-i beküldésig. Az NHP második szakaszának I. pilléréhez, illetve az NHP+-hoz kapcsolódó KKV hitel esetében, ha a hitel részletekben kerül folyósításra [cg) oszlop értéke I], akkor az oszlopban szereplő érték a módosítás során forgóeszközhitelek esetén [cf) mező értéke F] 2015. december 30-i beküldésig, beruházási hitelek, pénzügyi lízingek esetén [cf) oszlop értéke B vagy L] 2017. június 29-i beküldésig, EU-s támogatás előfinanszírozására nyújtott hitelek esetén [cf) oszlop értéke E] a szerződéskötés dátumát követő 3 évig, faktoring és közraktári jegy fedezete mellett nyújtott forgóeszközhitel esetén [cf) oszlop értéke G vagy U] 2018. december 30-i beküldésig növekedhet. Az NHP harmadik szakaszának I. pilléréhez kapcsolódó KKV hitel esetében az oszlopban szereplő érték a módosítás során 2019. június 28-i beküldésig, II. pilléréhez kapcsolódó hitel esetében 2019. június 17-i beküldésig növekedhet. Az NHP *fix*hez kapcsolódó KKV hitel esetében az oszlopban szereplő érték a módosítás során a szerződéskötés dátumát követő 2 évig növekedhet. Hitelkiváltás esetén az oszlop értéke csak abban az esetben növekedhet, ha a KKV hitel NHP-hitelkiváltáshoz kapcsolódik és a hitel célja EU-s támogatás előfinanszírozása, faktoring, vagy közraktári jegy fedezete mellett nyújtott forgóeszköz-finanszírozás [cf) mező értéke E, G vagy U). Az oszlopban jelentendő adatnak egész számnak kell lennie, az NHP első és második szakasza, az NHP+, az NHP harmadik szakaszának I. pillére, valamint az NHP *fix*hez kapcsolódó KKV hitelek esetében forintban, az NHP harmadik szakaszának II. pilléréhez kapcsolódó KKV hitelek esetében euroban kifejezve.

cj) A KKV hitel fedezetének jellegeként legfeljebb két típusú fedezetet lehet megadni, a fedezetek fontosságának sorrendjében. A kódlista szerint kell kitölteni. Több típusú fedezet esetében az egyes fedezetek kódját egymást követően, szóköz alkalmazása nélkül kell megadni. Abban az esetben, ha a ck) oszlopban megjelölt garanciahányad meghaladja a 39 százalékot, akkor a cj) oszlopban a fedezetek között a hitel- vagy bankgarancia (F), vagy a készfizető kezesség (G) közül legalább az egyik típust szerepeltetni kell. Az oszlop kitöltése kötelező, a korábbiakban megadott adat tekintetében beállt változást jelenteni kell. Az oszlopban jelentendő adat terjedelme legfeljebb 2 karakter.

ck) Az oszlopot akkor kell kitölteni, ha a KKV hitel mögött állami viszontgarancia mellett nyújtott – az MNB-vel kötött Keretszerződésben (az annak részét képező Terméktájékoztatóban) fedezeti értéket befolyásolóként elfogadott – készfizető kezességvállalás, garancia vagy az NFA visszavásárlási joga áll, továbbá azokban az esetekben, ahol a KKV-val szembeni követelést az MNB – a Terméktájékoztatóban felsorolt okokból – fedezetként nem fogadja el: 1) a KKV hitel célja faktoring [cf) oszlop értéke G], vagy 2) a KKV hitel biztosítéka az MNB számára nem érvényesíthető vagy 3) a KKV hitel biztosítéka a Terméktájékoztatóban meghatározott határt meghaladó mértékben óvadéki betét. A hivatkozott feltételeknek megfelelő garantőr által nyújtott teljes készfizető kezességvállalás vagy garancia arányát a KKV hitel összegének százalékában kell megadni, egyéb esetekben a kódlista szerint kell kitölteni.

Ha a hitel célja faktoring, akkor az oszlopban a 99 értéket kell feltüntetni. Ha a KKV hitel biztosítéka az MNB által nem érvényesíthető, az oszlopban a 98 értéket kell feltüntetni. Ha a KKV hitel biztosítékaként szolgáló óvadéki betét meghaladja a Terméktájékoztatóban meghatározott mértéket, akkor az oszlopban a 95 értéket kell feltüntetni. Ha a KKV hitel biztosítékai között szerepel az NFA visszavásárlási joga, akkor az oszlopban 90 értéket kell feltüntetni. A korábbiakban megadott adat tekintetében beállt változást jelenteni kell. 95 vagy annál magasabb érték megadása esetén az oszlop tartalma a továbbiakban „Update” adatszolgáltatás útján nem módosítható, az csak a II. 1. pontban részletezettek szerint e-mailben kezdeményezhető az MNB-nél.

cl) A legrégebben fennálló késedelem beálltának naptári nap szerinti időpontját kell megadni. A KKV hitelre vonatkozó szerződésben előírt törlesztés napját követő nap, ha az összeg nem folyik be az adatszolgáltató által megadott bankszámlára. Az oszlopot üresen kell hagyni, ha nincs késedelem. Az adatszolgáltatást a késedelem beálltát követő 5., illetve faktoring hitelcél esetén a 30. munkanapon, az NHP harmadik szakaszának II. pillére keretében nyújtott KKV hitel vonatkozásában a késedelem beálltát követő, a Terméktájékoztatóban meghatározott soron következő adatszolgáltatási napon kell teljesíteni. A korábbiakban megadott adat tekintetében beállt változást jelenteni kell. Amennyiben az NHP+ keretében nyújtott KKV hitel átstrukturálásra kerül, vagy a KKV hitel nyújtója a KKV-nak a Terméktájékoztató szerint – későbbi átstrukturálás szándékával – ideiglenes fizetési haladékot ad, akkor az oszlopot üresen kell hagyni. (Amennyiben mégsem kerül sor átstrukturálásra a Terméktájékoztató szerinti határidőn belül, akkor az eredeti törlesztési ütemezés szerinti késedelembe esés napját haladéktalanul fel kell tüntetni.) Az oszlopban jelentendő adat terjedelme 10 karakter.

cm) Az átstrukturálás tervezett, naptári nap szerinti időpontját kell megadni. Az oszlopot üresen kell hagyni, ha a hitelt nem strukturálják át, illetve a KKV hitel célja faktoring [a cf) mező értéke G]. A korábbiakban megadott adat tekintetében beállt változást jelenteni kell. Az oszlopban jelentendő adat terjedelme 10 karakter.

cn) A KKV hitelre vonatkozó szerződésben szereplő tőketörlesztési gyakoriság. A kódlista szerint kell kitölteni. Az oszlop kitöltése kötelező. Az oszlop értékében beállt változásról adatszolgáltatást kell teljesíteni. Az oszlopban jelentendő adat terjedelme legfeljebb 2 karakter.

co) A hitellel kapcsolatos megjegyzésként egy legfeljebb 128 karakter hosszúságú szöveg írható be.

* Itt kell jelenteni, ha a KKV megszűnik, továbbá ha a KKV hitelre vonatkozó szerződés bármely okból megszűnik vagy megszüntetésre kerül. Az NHP harmadik szakaszának II. pillére keretében nyújtott KKV hitelek kivételével az adatszolgáltatást a KKV megszűnését, vagy a KKV hitelre vonatkozó szerződés megszűnését vagy megszüntetését eredményező tényről vagy jognyilatkozatról való tudomásszerzés napján 15 óráig, illetve, amennyiben az adatszolgáltató az adott munkanapon 15 óra után szerez tudomást az adott tényről, jognyilatkozatról, abban az esetben a tudomásszerzést követő munkanapon 15 óráig kell teljesítenie az adatszolgáltatónak. Ezen adatszolgáltatást az NHP harmadik szakaszának II. pillére keretében nyújtott KKV hitelek vonatkozásában a tudomásszerzés napjára eső, illetve azt követő, a Terméktájékoztatóban meghatározott adatszolgáltatási napon 15 óráig kell teljesíteni.
* Itt lehet megadni a KKV hitelre vonatkozó szerződés módosítása esetén az új hitelszerződés-azonosítót és a hitelszerződés módosításának dátumát.
* Az NHP II. pillére keretében megvalósult hitelkiváltás esetén, ha egy hitellel több devizában fennálló (multicurrency) hiteltartozás kerül kiváltásra, akkor ebben az oszlopban kell jelölni, hogy multicurrency hitelről van szó.
* Ha a beruházási hitel tartós részesedés megszerzésére irányul, akkor az oszlopnak tartalmaznia kell a „RESZESEDES” karaktersort, valamint a megadott sorrendben az érintett vállalat nevét, KSH-törzsszámát és az elért részesedés nagyságát, szóközzel elválasztva. (Példa: „RESZESEDES Minta Kft. 12345678 35%”.)
* Itt kell feltüntetni, amennyiben a beküldésre korábban hibásan beküldött adat javítása miatt kerül sor. Ebben az esetben az oszlopnak tartalmaznia kell a „JAV” szóelemet és a javított mező(k) kódját szóköz nélkül. (Példa: a korábban helytelenül jelentett ch) és ci) oszlopok javítását célzó beküldés esetén ebben a mezőben a „JAVchci”-nek szerepelnie kell.)
* Ha a KKV hitelt pénzügyi vállalkozás nyújtja, akkor az oszlopnak tartalmaznia kell a „PV” jelölést és a pénzügyi vállalkozás KSH-törzsszámát. (Példa: „PV12345678”)

A fent felsoroltak közül többféle megjegyzés szerepeltetése esetén első helyre a részesedés szerzését, második helyre a javítást, harmadik helyre a pénzügyi vállalkozást kell írni, ez(eke)t tetszőleges sorrendben követhetik további megjegyzések.

Az oszlop kitöltése a fentieken kívüli, egyéb esetekben nem kötelező. A korábbiakban megadott adat tekintetében beállt változást jelenteni kell.

da) Az NHP keretein kívül nyújtott hitel kiváltása esetén az NHP első szakaszának I. pillére keretében kiváltott KKV hitel, valamint az NHP második szakaszának II. pillére keretében kiváltott forinthitel célja csak beruházás, forgóeszköz-finanszírozás, EU-s támogatás előfinanszírozása vagy pénzügyi lízing lehet. Az NHP II. pillére keretében történő devizahitel-kiváltás esetén, ha a kiváltott hitel célja eltér a fenti négy céltól, akkor a kiváltott hitel céljaként a forgóeszköz-finanszírozást (F) kell megadni. Amennyiben az NHP keretében kiváltott hitel már maga is az előzőekben meghatározott célú korábbi hitel kiváltását szolgálta, akkor az első hitel célját kell megadni.

Az NHP első szakaszának I. vagy II. pillére, valamint az NHP második szakaszának II. pillére keretében nyújtott KKV hitel kiváltása, valamint az e pillérekben állományátruházás keretében átvett KKV hitelek esetén a mező értéke hitelkiváltás is lehet. Amennyiben NHP-hitelkiváltás esetén a kiváltott hitel célja hitelkiváltás volt, akkor a kiváltott hitelre vonatkozó mezőkben a korábban az NHP keretében nyújtott hitel adatait kell megadni.

Az oszlop kitöltése a 3. pontban foglaltak esetén kötelező. A kódlista szerint kell kitölteni. Az oszlopban jelentendő adat terjedelme 1 karakter.

db) Az NHP második szakaszában refinanszírozni kért KKV hitel esetében az oszlop kitöltése a 3. pontban foglaltakon túlmenően abban az esetben is kötelező, ha a KKV hitel célja nem hitelkiváltás, de a KKV hitelt nyújtó hitelintézet a KKV-val a KKV hitelre vonatkozó szerződés megkötését megelőzően nem állt szerződéses kapcsolatban. A kódlista szerint kell kitölteni. Az oszlopban jelentendő adat terjedelme 1 karakter.

dc) Ezt az oszlopot a 3. pontban foglaltak esetén, abban az esetben kell kitölteni, ha a kiváltott hitelt folyósító hitelintézet nem azonos a KKV hitelt folyósító hitelintézettel [db) oszlop értéke N]. Amennyiben a kiváltott hitelt pénzügyi vállalkozás folyósította, a mezőben a „PVD” jelölést kell feltüntetni. Az oszlopot nem kell kitölteni, ha a KKV hitel célja nem hitelkiváltás [cf) oszlop értéke B, F, E, L, G vagy U], de a db) oszlop kitöltésre került. Az oszlopban jelentendő adat terjedelme 3 karakter.

dd) A részben kiváltott hitel kiváltás időpontjában fennálló teljes állományát kell jelenteni. Ezt az oszlopot a 3. pontban foglaltak esetén, akkor kell kitölteni, ha a részben kiváltott hitel kiváltás időpontjában fennálló teljes állománya nagyobb, mint a ch) oszlopban megadott hitelösszeg. Ha egy hitellel több devizában fennálló (multicurrency) hiteltartozás kerül kiváltásra, akkor a devizanemenként külön sorban jelentett kiváltott hitelrészekhez kapcsolódóan a kiváltás időpontjában fennálló teljes hiteltartozás összegét meg kell adni, forintban kifejezve. A devizában fennálló hitel összegét is forintban kell megadni (ennek kiszámítása történhet az adatszolgáltató saját kiértékelési árfolyama szerint és az MNB adatszolgáltatást megelőző napi hivatalos, az adott devizára vonatkozó devizaárfolyama alapján is).

de) A kiváltott hitel folyósítási időpontját, részletekben történő folyósítás esetén az első folyósítás időpontját kell megadni. A felek általi eltérő időpontban történő aláírás esetén a cb) oszlop kitöltésére vonatkozó előírás az irányadó. Az oszlop kitöltése a 3. pontban foglaltak esetén kötelező. Az oszlopban jelentendő adat terjedelme 10 karakter. Az oszlopban megadott időpont devizahitel kiváltása esetén nem lehet későbbi, mint 2013. március 31. (Amennyiben az NHP II. pillére keretében kiváltásra kerülő devizahitelt 2013. március 31. után nyújtották egy korábban felvett és azóta is folyamatosan fennálló devizahitel kiváltására, akkor az eredeti devizahitel folyósításának dátumát kell megadni.)

df) A kiváltott KKV hitelre vonatkozó szerződésnek a kiváltott hitelt folyósító hitelintézetnél alkalmazott egyedi szerződésazonosítóját kell ebben az oszlopban megadni. Az oszlop kitöltése a 3. pontban foglaltak esetén kötelező. Az oszlopban jelentendő adat terjedelme legfeljebb 64 karakter.

dg) A deviza ISO-kódokat az MNB rendelet 3. melléklet 4.1. pontja szerinti, az MNB honlapján közzétett technikai segédlet tartalmazza. Az oszlop kitöltése a 3. pontban foglaltak esetén kötelező. Az oszlopban jelentendő adat terjedelme 3 karakter.

dh) Az adatot a kiváltott hitel devizanemének megfelelő devizában kell megadni. Ha egy hitellel több devizában fennálló (multicurrency) hiteltartozás kerül kiváltásra, akkor a devizanemenként külön sorban jelentett kiváltott hitelrészekhez kapcsolódóan a teljes hitelkeret eredeti összegét kell megadni, az adott sorhoz tartozó devizanemben. Az oszlop kitöltése a 3. pontban foglaltak esetén kötelező.

di) A kiváltott hitel esetében a legrégebben fennálló késedelem beálltának naptári nap szerinti időpontját kell megadni. A kiváltott hitel késedelme nem haladhatja meg az új hitel folyósításakor a 90 napot. Ha a kiváltott hitel nem esett késedelembe, akkor az oszlopot üresen kell hagyni. Az oszlop kitöltése a 3. pontban foglaltak esetén kötelező, az első alkalommal megadott adat nem módosítható. Az oszlopban jelentendő adat terjedelme 10 karakter.

dj) A kiváltott hitel lejáratának napját kell megadni. Az oszlop kitöltése a 3. pontban foglaltak esetén kötelező. Az oszlopban jelentendő adat terjedelme 10 karakter.

dk) A kiváltott hitel kamatozása lehet fix vagy referenciahozamhoz (pl. 3 hónapos BUBOR) kötött.Fix kamatozás esetén az adatszolgáltató által felszámított kamatok, díjak és költségek hitelösszegre számított éves díját (teljes hitelköltséget) kell megadni, bázispontban kifejezve, két tizedesjegyre kerekítve. Referenciahozamhoz kötött kamatozás esetén a referenciahozamot kell megnevezni (pl. 3M BUBOR) és az összes díj és költség figyelembevételével számított teljes éves felárat kell megadni, bázispontban, egész számmal megjelölve (Formátuma: referenciahozam megnevezése + YYY, ahol YYY a felár bázispontban megadott értéke, pl.: 3M BUBOR + 250). Ha a referenciahozam az MNB által meghatározott jegybanki alapkamat, a referenciahozam megnevezéseként az MNBBASE jelölést kell szerepeltetni. Az oszlop kitöltése a 3. pontban foglaltak esetén kötelező. Az oszlopban jelentendő adat szöveges formátumú és terjedelme legfeljebb 128 karakter.

A bankközi referenciahozamok megnevezésekor alkalmazandó jelölések a referenciahozam devizaneme és futamideje szerint:

|  |  |  |  |  |  |
| --- | --- | --- | --- | --- | --- |
|  | **Referenciahozamként alkalmazott bankközi hozam devizaneme** | | | | |
|  | **Forint** | **Euro** | **Svájci frank** | **Font** | **Dollár** |
| **1 hét** | 1W BUBOR | 1W EURIBOR | 1W CHFLIBOR | 1W GBPLIBOR | 1W USDLIBOR |
| **2 hét** | 2W BUBOR | 2W EURIBOR | 2W CHFLIBOR | 2W GBPLIBOR | 2W USDLIBOR |
| **…** | … | … | … | … | … |
| **1 hónap** | 1M BUBOR | 1M EURIBOR | 1M CHFLIBOR | 1M GBPLIBOR | 1M USDLIBOR |
| **2 hónap** | 2M BUBOR | 2M EURIBOR | 2M CHFLIBOR | 2M GBPLIBOR | 2M USDLIBOR |
| **3 hónap** | 3M BUBOR | 3M EURIBOR | 3M CHFLIBOR | 3M GBPLIBOR | 3M USDLIBOR |
| **…** | … | … | … | … | … |
| **10 hónap** | 10M BUBOR | 10M EURIBOR | 10M CHFLIBOR | 10M GBPLIBOR | 10M USDLIBOR |
| **11 hónap** | 11M BUBOR | 11M EURIBOR | 11M CHFLIBOR | 11M GBPLIBOR | 11M USDLIBOR |
| **1 év** | 1Y BUBOR | 1Y EURIBOR | 1Y CHFLIBOR | 1Y GBPLIBOR | 1Y USDLIBOR |

dl) Ebben a mezőben a tőketörlesztés évenkénti gyakoriságát kell megadni. A kódlista szerint kell kitölteni. Az oszlop kitöltése a 3. pontban foglaltak esetén kötelező. Az oszlopban jelentendő adat terjedelme legfeljebb 2 karakter.

dm) A kiváltott hitel legutóbbi átstrukturálásának időpontját kell megadni. Az oszlop kitöltése a 3. pontban foglaltak esetén kötelező, az első alkalommal megadott adat nem módosítható. Az oszlopban jelentendő adat terjedelme 10 karakter. Az oszlopban megadott időpont az NHP első szakaszában kiváltott hitelek esetén nem lehet későbbi, mint 2013. március 31., az NHP második szakaszában kiváltott hitelek esetén pedig nem lehet későbbi, mint 2014. február 28. Ha a kiváltott hitel nem került átstrukturálásra, akkor az oszlopot üresen kell hagyni.

**II. A tábla beküldendő adatstruktúrája, az egyes oszlopok kitöltésénél alkalmazható kódok  
1. Adatstruktúra**

| **Mező kódja** | **Mező típusa** | **Mező** | **Kötelező[[2]](#footnote-3)** | **Mező hossza** | **Leírás, értékkészlet** | **Update megengedett** |
| --- | --- | --- | --- | --- | --- | --- |
|  |  | Sorszám | Igen | 6 | Folyamatos sorszám |  |
| aa |  | Adatszolgáltatás típusa | Igen | 1 | I: Insert  U: Update  A: NHP-hitelkiváltás  P: Állományátruházás |  |
| ab |  | Pillér | Igen | 2 | 1: az NHP első szakaszának I. pillére  2: az NHP első szakaszának II. pillére  1F: az NHP második szakaszának I. pillére  2F: az NHP második szakaszának II. pillére  1R: NHP+  1E: az NHP harmadik szakaszának I. pillére  2E: az NHP harmadik szakaszának II. pillére  1X: NHP *fix* | Nem |
| KKV adósra vonatkozó információk | | | | | | |
| ba |  | Az adós KSH-törzsszáma | Igen | 8 | KSH-törzsszám hiányában a tevékenység végzésére jogosító igazolvány száma | Nem[[3]](#footnote-4) |
| bb |  | Adós szektora | Igen | 1 | A – nem pénzügyi vállalat  D – egyéb pénzügyi közvetítők  E – pénzügyi kiegészítő tevékenységet végzők  F – biztosítók és nyugdíjpénztárak  J – háztartás | Igen |
| bc |  | Az adós neve | Igen | 64 | A KSH-törzsszám ellenőrzésére | Igen |
| bd |  | Az adós székhelye | Igen | 128 |  | Igen |
| NHP keretében nyújtott hitelre vonatkozó információk | | | | | | |
| ca |  | A hitelszerződés azonosítója | Igen | 128 | A partner nyilvántartása szerint, szóközt nem tartalmazhat. | Nem |
| cb |  | A hitelszerződés kelte | Igen | 10 | Dátum (ÉÉÉÉ.HH.NN) | Igen |
| cc |  | A folyósítás dátuma | Igen | 10 | Dátum (ÉÉÉÉ.HH.NN), részletfolyósítás esetén az első részlet folyósításának napja | Igen[[4]](#footnote-5) |
| cd |  | A hitel lejárata | Igen | 10 | Dátum (ÉÉÉÉ.HH.NN) | Igen3 |
| ce |  | Teljes kamatmarzs | Igen |  | Bázispont | Igen |
| cf |  | A hitel célja | Igen | 1 | B – beruházási  F – forgóeszköz  E – EU-s támogatás  L – pénzügyi lízing  G – faktoring  U – közraktári jegy fedezetű forgóeszköz  H – hitelkiváltás | Igen4 |
| cg |  | Részletekben történik-e a folyósítás | Igen | 1 | Logikai mező, I vagy N | Igen[[5]](#footnote-6) |
| ch |  | Hitelszerződésben szereplő hitelösszeg | Igen |  | Számérték egész forintban, kivéve az NHP harmadik szakaszának II. pillérét, ahol euroban | Nem5 |
| ci |  | A hitel fennálló (aktuális) állománya | Igen |  | Számérték egész forintban, kivéve az NHP harmadik szakaszának II. pillérét, ahol euroban | Igen[[6]](#footnote-7) |
| cj |  | A hitel fedezetének jellege | Igen | 2 | Felsorolás szerinti betűkódok, max. kettő  A: pénzügyi biztosíték  B: ingatlant terhelő dologi biztosíték  C: ingó vagyontárgyat terhelő dologi biztosíték  D: pénzügyi lízing  E: követelést terhelő dologi biztosíték  F: hitel- vagy bankgarancia, illetve faktorált követelés  G: készfizető kezesség, NFA visszavásárlási jog  H: hitelderivatíva  I: egyéb fedezet  J: fedezetlen | Igen |
| ck |  | A garantőr által fedezett garancia-hányad | Nem |  | Számérték: 0-100 Az I.5. pont szerint  Speciális jelölések:   * Faktoring hitelcél esetén: 99; * KKV hitel mögötti MNB számára nem érvényesíthető biztosíték esetén: 98; * KKV hitel mögötti – Terméktájékoztatóban meghatározott mértéket meghaladó –óvadéki betét esetén: 95; * ha a KKV hitel biztosítékai között szerepel az NFA visszavásárlási joga: 90. | Igen[[7]](#footnote-8) |
| cl |  | Legrégebben fennálló késedelem kezdete | Nem | 10 | Dátum (ÉÉÉÉ.HH.NN) | Igen |
| cm |  | Átstrukturálás dátuma | Nem | 10 | Dátum (ÉÉÉÉ.HH.NN) | Igen |
| cn |  | A tőketörlesztés gyakorisága | Igen | 2 | 12 havonta  6 kéthavonta  4 negyedévente  3 négyhavonta  2 félévente  1 évente  0 törlesztés lejáratkor egy összegben  n egyéb gyakorisággal | Igen |
| co |  | A hitellel kapcsolatos megjegyzés | Nem | 128 |  | Igen |
| Kiváltott hitelre vonatkozó információk | | | | | | |
| da |  | A kiváltott hitel célja | Igen, ha cf=H, és NHP-hitelkiváltás/ állományátruházás esetén | 1 | B – beruházási  F – forgóeszköz  E – EU támogatás  L – pénzügyi lízing  H – hitelkiváltás | Igen4 |
| db |  | A kiváltott hitelt folyósító bank azonos a kiváltó hitelt nyújtó bankkal? | Az első szakaszban akkor, ha cf=H  A második szakaszban akkor, ha cf=H vagy a hitelintézet a KKV-val korábban nem állt szerződéses kapcsolatban.  Valamint NHP-hitelkiváltás/ állományátruházás esetén. | 1 | Logikai mező I vagy N | Igen4 |
| dc |  | A kiváltott hitelt folyósító bank GIRO kódja | Igen, ha az első szakaszban a hitel célja kiváltás és db=”N”, és NHP-hitelkiváltás/ állományátruházás esetén | 3 | Kötelező, ha a kiváltó hitelt nyújtó bankkal nem azonos | Igen4 |
| dd |  | Részkiváltás esetén a kiváltott hitel kiváltáskori összege (Ft) | Igen, ha cf=H, és NHP-hitelkiváltás/ állományátruházás esetén |  |  | Igen4 |
| de |  | A kiváltott hitel folyósítási dátuma | Igen, ha cf=H, és NHP-hitelkiváltás/ állományátruházás esetén | 10 | Dátum (ÉÉÉÉ.HH.NN) | Igen4 |
| df |  | A kiváltott hitel azonosítója | Igen, ha cf=H, és NHP-hitelkiváltás/ állományátruházás esetén | 64 | Kötelező, ha a hitel célja hitelkiváltás | Igen4 |
| dg |  | Kiváltott hitel devizaneme (ISO) | Igen, ha cf=H, és NHP-hitelkiváltás/ állományátruházás esetén | 3 | Az érvényes deviza ISO kód | Igen4 |
| dh |  | Kiváltott hitel eredeti összege | Igen, ha cf=H, és NHP-hitelkiváltás/ állományátruházás esetén |  | NHP I. részkiváltás esetén a kiváltott hitel teljes összege (Ft)  NHP II. esetén a kiváltott hitel összege (eredeti deviza)  NHP II. esetén kötelező | Igen4 |
| di |  | Kiváltott hitel legrégebben fennálló késedelmének kezdete | Igen, ha cf=H és késedelembe esett, vagy NHP-hitelkiváltás/ állományátruházás esetén késedelembe esett | 10 | Dátum (ÉÉÉÉ.HH.NN), Üres, ha nincs késedelem | Nem[[8]](#footnote-9) |
| dj |  | Kiváltott hitel lejárati dátuma | Igen, ha cf=H, és NHP-hitelkiváltás/ állományátruházás esetén | 10 | Dátum (ÉÉÉÉ.HH.NN) | Igen4 |
| dk |  | Kiváltott hitel kamatozása | Igen, ha cf=H, és NHP-hitelkiváltás/ állományátruházás esetén | 128 | Szöveges mező, az értékek bázispontban minden esetben | Igen4 |
| dl |  | Kiváltott hitel tőketörlesztési gyakorisága | Igen, ha cf=H, és NHP-hitelkiváltás/ állományátruházás esetén | 2 | 12 havonta  6 kéthavonta  4 negyedévente  3 négyhavonta  2 félévente  1 évente  0 törlesztés lejáratkor egy összegben  n egyéb gyakorisággal | Igen4 |
| dm |  | Kiváltott hitel legutóbbi átstrukturálási dátuma | Igen, ha cf=H és történt átstrukturálás, és NHP-hitelkiváltás/ állományátruházás esetén, ha történt átstrukturálás | 10 | Dátum (ÉÉÉÉ.HH.NN) Üres, ha nem átstrukturált. | Nem8 |

**2. Kódlista**

| **Oszlop** | | **Alkalmazható kódok** | |
| --- | --- | --- | --- |
| **kód** | **neve** | **értéke** | **tartalmaz** |
| aa | Adatszolgáltatás típusa | I | az MNB-nek refinanszírozás kérése céljából újonnan benyújtott KKV hitel esetén |
| U | az MNB-nek korábban benyújtott KKV hitelben történt változás jelentése esetén |
| A | az NHP keretében nyújtott hitel kiváltását szolgáló KKV hitel (NHP-hitelkiváltás) első alkalommal történő jelentése esetén |
| P | az NHP keretében nyújtott hitel állományátruházás keretében történő átvételéről első alkalommal teljesített adatszolgáltatás esetén |
| ab | Pillér | 1 | NHP első szakaszának I. pilléréhez kapcsolódó KKV hitel |
| 2 | NHP első szakaszának II. pilléréhez kapcsolódó KKV hitel |
| 1F | NHP második szakaszának I. pilléréhez kapcsolódó KKV hitel |
| 2F | NHP második szakaszának II. pilléréhez kapcsolódó KKV hitel |
| 1R | NHP+-hoz kapcsolódó KKV hitel |
| 1E | NHP harmadik szakaszának I. pilléréhez kapcsolódó KKV hitel |
| 2E | NHP harmadik szakaszának II. pilléréhez kapcsolódó KKV hitel |
| 1X | NHP *fix*hez kapcsolódó KKV hitel |
| bb | Az adós szektora\* | A | Nem pénzügyi vállalatok |
| D | Egyéb pénzügyi közvetítők |
| E | Pénzügyi kiegészítő tevékenységet végzők |
| F | Biztosítók és nyugdíjpénztárak |
| J | Háztartások |
| cf | A hitel célja | H | hitelkiváltás |
| B | beruházás |
| F | forgóeszköz |
| E | EU-s támogatás |
| L | pénzügyi lízing |
| G | faktoring |
| U | közraktári jegy fedezete mellett nyújtott forgóeszköz |
| cg | Részletekben történik-e a folyósítás? | I | a folyósítás részletekben történik |
| N | a folyósítás egy összegben történik |
| cj | A hitel fedezetének jellege | A | pénzügyi biztosíték |
| B | ingatlant terhelő dologi biztosíték |
| C | ingó vagyontárgyat terhelő dologi biztosíték |
| D | pénzügyi lízing |
| E | követelést terhelő dologi biztosíték |
| F | hitel- vagy bankgarancia, illetve faktorált követelés |
| G | készfizető kezesség, NFA visszavásárlási jog |
| H | hitelderivatíva |
| I | egyéb fedezet |
| J | fedezetlen |
| cn | A tőketörlesztés gyakorisága | 12 | havonta |
| 6 | kéthavonta |
| 4 | negyedévente |
| 3 | négyhavonta |
| 2 | félévente |
| 1 | évente |
| 0 | törlesztés lejáratkor egy összegben |
| n | egyéb gyakorisággal |
| da | A kiváltott hitel célja | B | beruházás |
| F | forgóeszköz-finanszírozás |
| E | EU-s támogatás |
| L | pénzügyi lízing |
| H | hitelkiváltás |
| db | A kiváltott hitelt folyósító bank azonos a kiváltó hitelt nyújtó bankkal? | I | hitelkiváltás esetén (cf=H): a kiváltó KKV hitelt folyósító hitelintézet azonos a kiváltott hitelt nyújtó hitelintézettel; új hitel esetén: a KKV hitelt folyósító hitelintézet korábban is szerződéses kapcsolatban állt a KKV-val |
| N | hitelkiváltás esetén (cf=H): a kiváltó KKV hitelt folyósító hitelintézet nem azonos a kiváltott hitelt nyújtó hitelintézettel; új hitel esetén: a KKV hitelt folyósító hitelintézet korábban nem állt szerződéses kapcsolatban a KKV-val |
| dl | Kiváltott hitel tőketörlesztési gyakorisága | 12 | havonta |
| 6 | kéthavonta |
| 4 | negyedévente |
| 3 | négyhavonta |
| 2 | félévente |
| 1 | évente |
| 0 | törlesztés lejáratkor egy összegben |
| n | egyéb gyakorisággal |

\* Az egyes szektorok általános leírása az alábbi linken érhető el: <http://www.mnb.hu/statisztika/informaciok-adatszolgaltatoknak/rendeletek-allasfoglalasok/altalanos-mellekletek>

**III. Az adatok beküldésének és az MNB válaszüzenete visszaküldésének csatornája és formátuma**

**1. Az adatok beküldésének csatornája és formátuma:**

A file-ok továbbítására a GiroHáló GiroFile „szamvez” csatornája szolgál. A GIROHáló GIROFile szolgáltatás részletes leírása a következő elérési útvonalon olvasható: https://www.giro.hu/letoltes/girohalo-uzletszabalyzat-2016-01-01. További információért kérjük, forduljon saját intézménye GIRO kapcsolattartójához. Minden file-t csv formátumban, elektronikus aláírással ellátva (GiroLock) kell kiküldeni és fogadni is.

Az NHP harmadik szakaszának II. pillére [ahol az ab) „Pillér” mező értéke 2E] keretében nyújtott KKV hitelek adatait a többi pillér keretében nyújtott hitel adataitól külön, eltérő elnevezésű fájlban kell jelenteni.

*Az MNB-be beküldendő fájlok neve:*

Az 1, 2, 1F, 2F, 1R, 1E, 1X pillérek keretében nyújtott KKV hitelek adatait tartalmazó fájlok esetén:

GGG\_NHP\_ÉÉÉÉHHNN\_SS.csv

A 2E pillér keretében nyújtott KKV hitelek adatait tartalmazó fájlok esetén:

GGG\_NHP\_2E\_ ÉÉÉÉHHNN\_SS.csv

ahol GGG a hitelintézet GIRO kódja

ÉÉÉÉ év 4 karakteren

HH hónap 2 karakteren

NN nap 2 karakteren

SS Napon belüli sorszám, napon belül nem lehet azonos

Például: 102\_NHP\_20130625\_01.csv, 102\_NHP\_20130625\_02.csv, 102\_NHP\_2E\_20160304\_01.csv

A csv file elválasztó karaktere pontosvessző („;”), a mezők kitöltött értéke nem tartalmazhat pontosvessző („;”) karaktert.

ASCII code page: ISO-8859-2 ((Latin-2, East Europe)

**2. Az MNB válaszüzenetek csatornája és formátuma, tartalma:**

*Válasz file-ok neve (MNB-től kapott):*

Az 1, 2, 1F, 2F, 1R, 1E, 1X pillérek keretében nyújtott KKV hitelek adatait tartalmazó fájlok esetén:

ANS\_GGG\_NHP\_ÉÉÉÉHHNN\_SS.csv

A 2E pillér keretében nyújtott KKV hitelek adatait tartalmazó fájlok esetén:

ANS\_GGG\_NHP\_2E\_ ÉÉÉÉHHNN\_SS.csv

ahol a beérkező file neve van kiegészítve az ANS\_ előtaggal;

GGG a hitelintézet GIRO kódja

ÉÉÉÉ év 4 karakteren

HH hónap 2 karakteren

NN nap 2 karakteren

SS Napon belüli sorszám, napon belül nem lehet azonos

Például: ANS\_102\_NHP\_20130625\_01.csv, ANS\_102\_NHP\_20130625\_02.csv, ANS\_102\_NHP\_2E\_20160304\_01.csv

A válasz file tartalmaz minden beérkezett rekordot, az ellenőrzési szempontoknak megfelelő, hibátlan sorokra és a hibás adatokat tartalmazó sorokra is visszajelzést ad. Hiba esetén a sorban lévő minden hibát megjelenít, az alábbi válaszüzenetek szerint.

Az MNB a kapott adatszolgáltatások befogadásának eredményéről az alábbiak szerint válasz üzenetet küld.

Sikeres feldolgozás esetén érkező üzenet:

* A + <sorszám> + sor feldolgozása sikeres <szerződésszám>

Sikertelen feldolgozás esetén az alábbi hibaüzenetek érkezhetnek:

Az összes kötelező mezőre megvizsgálja a rendszer, hogy a mező kitöltésre került. Ha nem került kitöltésre, akkor alábbi hibaüzenet érkezik:

* Üres +<mezőnév>+ mező.
* Üres +<mezőnév>+ mező, kiváltott\deviza hitelnél kötelező.

Az adott formátummal vagy értékkészlettel rendelkező mező esetén megvizsgálja a rendszer a formátumot és összehasonlítást végez a megadott értékkészlettel. A megadott formátumtól eltérő mező esetén vagy a rögzített értékkészlettől eltérő mezők esetén az alábbi hibaüzenet érkezik:

* Hibás +<mezőnév>+ mező.

Dátum típusú mezők esetén ellenőrzi a rendszer a megadott formátumot. Nem megfelelő dátum formátum esetén az alábbi hibaüzenet érkezik:

* Hibás +<mezőnév>+ mező, nem YYYY.MM.DD formátumú.
* Hibás +<mezőnév>+ mező, nem dátum.

Numerikus értéket tartalmazó mező esetén a rendszer vizsgálja a kapott értéket és összehasonlításokat végez a megadott validálási szabályok szerint. A szabályoktól eltérő mező érték esetén az alábbi hibaüzeneteket küldheti a rendszer:

* Hibás +<mezőnév>+ mező, nem szám.
* Hibás +<mezőnév>+ mező, 0, vagy negatív.
* Hibás +<mezőnév>+ mező, nagyobb, mint X.
* Hibás +<mezőnév>+ mező, kisebb, mint X.
* Hibás +<mezőnév>+mező, Ha nem üres, akkor csak szám lehet.

Devizanemet tartalmazó mező esetén az ISO kód szerinti deviza nemet tartalmazzon a mező. Ha a mező ettől eltérő értéket tartalmaz, akkor az alábbi hibaüzenet érkezhet:

* Üres +<mezőnév>+ mező, kiváltott\deviza hitelnél kötelező.
* Hibás +<mezőnév>+ mező, ismeretlen deviza.
* Hibás +<mezőnév>+ mező, nem hazai deviza.

Hitelekkel kapcsolatos üzenetek:

Abban az esetben, ha a KKV hitel inaktív állapotba kerül, akkor további update nem érkezhet rá. Ilyenkor a benyújtott adatszolgáltatásra az alábbi hibaüzenet érkezik:

Inaktív hitelre érkezett adat.

A rendszer vizsgálja a validálási szabályok szerint a dátumok közötti összefüggéseket és a dátumokra, napon belüli időkorlátokra vonatkozó szabályokat. Ha a mező értéke nem felel meg a szabályoknak, akkor az alábbi hibaüzenetek érkezhetnek:

* A hitelszerződés kelte nem lehet később, mint a folyósítás dátuma.
* A hitel lejárata nem lehet korábbi, mint a folyósítás dátuma.
* A pillér még nem indult el.
* A pillér már lejárt.
* A pillér már nem fogad új hiteleket.
* A pillér nincs megnyitva file-ok fogadására.
* A folyósítás dátuma nem lehet korábbi, mint 2013. június 4.
* A kiváltott hitel nem lehet 90 napnál régebben késedelmes az új hitel folyósítási dátumához képest.

A rendszer vizsgálja a hitelek értéke és a fennálló aktuális állomány közötti összefüggéseket. Eltérés esetén az alábbi hibaüzenetek érkezhetnek:

* A hitelszerződésben szereplő hitelösszeg értéke nem lehet kisebb mint a hitel fennálló (aktuális) állománya.
* A pillérben már nem nőhet az egyes hitelek névértéke.
* A refinanszírozott hitel eredeti összege nem lehet kisebb, mint a refinanszírozott összeg.
* A hitelszerződésben szereplő hitelösszeg nem lehet kevesebb mint X
* A hitelfelvevő összes hitele erre pillérre nem lehet több mint X

Az egyes mezők ellenőrzésével kapcsolatos, fentiektől eltérő üzenetek:

A rendszer vizsgálja a „A hitelszerződés azonosítója” mezőt, hogy INSERT típusú adatszolgáltatás ne érkezhessen már létező szerződés azonosítóra és UPDATE típusú adatszolgáltatás ne érkezhessen, korábban még INSERT-ként beküldött szerződés számra. Eltérés esetén az alábbi hibaüzenet érkezhet:

* Hibás +<mezőnév>+ mező, INSERT típusú rekord, de a szerződés már létezik.
* Hibás +<mezőnév>+ mező, UPDATE típusú rekord, de a szerződés nem létezik.

A rendszer vizsgálja a beérkező KSH-törzsszám formátumát. Hiba „Az adós KSH-törzsszáma” mező formátuma eltérő, akkor az alábbi hibaüzenet érkezik:

* Hibás +@fn+ mező. Nem KSH kódnak megfelelő formátum.

A rendszer vizsgálja a „A Kiváltott\deviza folyósító bank GIRO kódja” mezőt. Ha a mező értéke nem megfelelő GIRO kódot tartalmaz, akkor az alábbi hibaüzenet érkezik:

* Hibás +<mezőnév>+ mező, ismeretlen GIRO kód.

**3. Az MNB által a GIRO csatornán keresztül küldött további üzenetek:**

*1. Konfirmációs file* (MNB-től kapott)*:*

Az MNB-vel kötött NHP Keretszerződés részét képező Terméktájékoztatóban (a továbbiakban: Terméktájékoztató) meghatározottak szerinti, az üzletkötés révén létrejövő ügyletről kapott visszaigazolás.

A visszaigazolásról szóló file neve:

*GGG\_NHP\_CONFO\_XXXX.DOC*

*ahol GGG* a bank GIRO kódja

*XXXX* egy egyedi MNB azonosító

A konfirmációs file tartalmát a Terméktájékoztató tartalmazza mellékletként.

*2. Tájékoztatás hitelkeretről:*

a) Az NHP első és második szakaszának I. és II. pillére, az NHP+, az NHP harmadik szakaszának I. pillére, valamint az NHP *fix* keretében nyújtott KKV hitelek [amelyeknél az ab) „Pillér” mező értéke 1, 2, 1F, 2F, 1R, 1E, vagy 1X] vonatkozásában a Terméktájékoztatóban foglaltak szerinti, a hitelintézetek részére nap végén készülő tájékoztató üzenet, amely tartalmazza a másnapi üzletkötéshez kapcsolódó lehívható kereteket

A lehívható keretekről szóló file neve:

*GGG\_NHP\_KERET\_TAJ\_ÉÉÉÉHHNN.PDF*

*ahol GGG* a bank GIRO kódja

*ÉÉÉÉHHNN* az az értéknap, amire a kerettájékoztató vonatkozik (t-1 napon készülő tájékoztató esetén t nap).

b) Az NHP harmadik szakaszának II. pillére keretében nyújtott KKV hitelek [amelyeknél az ab) „Pillér” mező értéke 2E] vonatkozásában a Terméktájékoztatóban foglaltak szerinti, a hitelintézetek részére a Terméktájékoztatóban meghatározott adatszolgáltatási napok végén készülő tájékoztató üzenet, amely tartalmazza a következő, a Terméktájékoztatóban meghatározott üzletkötési napon történő üzletkötéshez kapcsolódó lehívható keretet, valamint az – átstrukturálás vagy 90 napon túli késedelem miatt – inaktiválásra kerülő KKV hitelek azonosítóit.

A file neve:

*GGG\_NHP\_KERET\_2E\_ÉÉÉÉHHNN.PDF*

*ahol GGG* a bank GIRO kódja.

A Tájékoztató leveleket a Terméktájékoztatók tartalmazzák mellékletként.

*3. Tájékoztatás a CIRS ügyletekről*

Az NHP harmadik szakaszának II. pillére keretében megkötött CIRS ügyletekhez tartozó KKV hitelek szerződéses összegét és a fennálló aktuális állományát tartalmazó tájékoztató levél.

*A tájékoztató file neve:*

*GGG\_NHP\_KERET\_CIRS\_ÉÉÉÉHHNN.PDF*

*ahol GGG* a bank GIRO kódja

*ÉÉÉÉHHNN* a riport dátuma.

**IV. Befogadásra vonatkozó ellenőrzési szabályok**

1. Az értékkészlettel rendelkező mezők csak a II.2. pont szerint kódlistában megjelölt értékeket vehetik fel, erre a befogadás során formai ellenőrzést végzünk.
2. A dátum mezőket mindig a megadott módon szükséges kitölteni: ÉÉÉÉ.HH.NN.
3. Az adatszolgáltatást munkanapokon VIBER nyitást követően (8.00) 15.00-ig lehet megküldeni az MNB részére. A 8.00 előtt érkező állományokat visszautasítjuk és azt 8.00 és 15.00 között lehet ismételten megküldeni. Az NHP harmadik szakaszának második pillére esetében adatszolgáltatásra csak a Terméktájékoztatóban meghatározott adatszolgáltatási napokon van lehetőség.
4. A 15 óra után érkező állományokat az MNB visszautasítja, azokat az adatszolgáltatónak a következő munkanapon újra be kell küldeni.
5. Az MNB-vel kötött vonatkozó Keretszerződésnek megfelelően az NHP első szakaszához kapcsolódóan 2013. május 28. és 2013. augusztus 29. között megkötött KKV hitelszerződések kerülhetnek beküldésre [cb) mező]. Az NHP második szakaszában 2013. október 1. és 2015. december 30. között megkötött KKV hitelszerződések kerülhetnek beküldésre. Az NHP+-ban 2015. március 16. és 2015. december 30. között megkötött KKV hitelszerződések kerülhetnek beküldésre. Az NHP harmadik szakaszában 2016. január 1. és 2017. március 31. között megkötött KKV hitelszerződések kerülhetnek beküldésre. Az NHP *fix*ben 2019. január 1-jével kezdődő időszakban megkötött KKV hitelszerződések kerülhetnek beküldésre. NHP-hitelkiváltáshoz kapcsolódóan 2017. október 30-ától kezdődően megkötött KKV hitelszerződések kerülhetnek beküldésre.
6. Abban az esetben, ha az „ab” mező értéke=’1’ vagy ’2’, akkor 2013. szeptember 27. után beérkező file-ok nem tartalmazhatnak új KKV hiteleket (insert rekord). Abban az esetben, ha az „ab” mező értéke=’1F’ vagy ’2F’ vagy ’1R’, akkor 2015. december 30. után beérkező file-ok nem tartalmazhatnak új KKV hiteleket (insert rekord). Abban az esetben, ha az „ab” mező értéke=’1E’ vagy ’2E’, akkor 2017. március 31. után beérkező file-ok nem tartalmazhatnak új KKV hiteleket (insert rekord).
7. 2015. január 1-jét követően beérkező insert rekordoknál „A hitelszerződés kelte” (cb) mezőben szereplő dátum nem lehet 2014. december 16. előtti. NHP-hitelkiváltáshoz kapcsolódó KKV hitel esetén a mező értéke nem lehet korábbi, mint a kiváltott KKV hitel szerződéskötési dátuma. Állományátruházás keretében átvett KKV hitel esetén a mező értékének meg kell egyeznie a hitelt eredetileg nyújtó hitelintézet által jelentett szerződéskötési dátummal.
8. „A folyósítás dátuma” (cc) mező kitöltésekor figyelemmel kell lenni arra, hogy ez az időpont „A hitelszerződés kelte” (cb) mezőben jelentett időpontot követő legyen, de az NHP első szakaszának I. pillére esetében legkésőbb 2013. szeptember 30., a II. pillére esetében legkésőbb 2013. október 2. Az oszlopban megadott időpont az NHP második szakaszának I. és II. pillére (1F és 2F) esetében 2014. december 16. előtt megkötött szerződések esetén legkésőbb 2014. december 31., a 2014. december 16. után és az NHP+ keretében (1R) megkötött szerződések esetén 2015. december 31., az NHP harmadik szakaszának I. pillére esetén (1E) 2019. június 28., II. pillére esetében 2019. június 17., az NHP *fix* keretében megkötött szerződések esetén a szerződéskötés dátumát követő 1 év lehet. NHP-hitelkiváltáshoz kapcsolódó KKV hitel esetén a mezőben szereplő dátum nem lehet 2017. október 30. előtti.

„A folyósítás dátuma” (cc) oszlop minden KKV hitel esetén „A hitel lejárata” (cd) mezőben jelentett időpontnál korábbi időpontot kell, hogy tartalmazzon. Amennyiben a folyósítás több részletben történik, az első részlet folyósításának időpontját kell megadni. NHP-hitelkiváltáshoz kapcsolódó KKV hitel esetén a kiváltó hitel folyósításának dátumát kell megadni. Állományátruházás keretében átvett KKV hitel esetén a hitelt eredetileg nyújtó hitelintézet által jelentett folyósítási dátumot kell megadni. Az NHP *fix* keretében nyújtott KKV hitel esetében a futamidő nem lehet kevesebb 3 évnél, valamint az NHP, NHP+ és NHP *fix* keretében nyújtott KKV hitel esetében a futamidő nem haladhatja meg a 10 évet. „A hitel lejárata” (cd) mező értéke az NHP első szakaszához kapcsolódó KKV hitelek esetén maximum 2023. augusztus 31., az NHP második szakaszához, illetve az NHP+-hoz kapcsolódó KKV hitelek esetén maximum 2025. december 31., az NHP harmadik szakaszának I. pillére esetén maximum 2026. december 31., II. pillére esetén 2026. december 15. lehet. NHP-hitelkiváltáshoz kapcsolódó KKV hitel esetén a (cd) mező értéke nem lehet későbbi, mint a kiváltott hitel lejárata. Állományátruházás keretében átvett KKV hitel esetén a mező értékének meg kell egyeznie a hitelt eredetileg nyújtó hitelintézet által jelentett dátummal.

1. Az NHP első szakaszában „A hitel célja” (cf) mező az I. pillérhez kapcsolódó KKV hitel esetében hitelkiváltás, beruházás, forgóeszköz-finanszírozás, EU-s támogatás előfinanszírozása, a II. pilléréhez kapcsolódó KKV hitel esetében csak hitelkiváltás lehet. Az NHP második szakaszában „A hitel célja” (cf) mező az I. pillérhez kapcsolódó KKV hitel esetében beruházás, forgóeszköz-finanszírozás, EU-s támogatás előfinanszírozása, pénzügyi lízing, faktoring, EU-s faktoring, a II. pillérhez kapcsolódó KKV hitel esetében csak hitelkiváltás lehet. Az NHP+-ban „A hitel célja” (cf) mező beruházás, forgóeszköz-finanszírozás, EU-s támogatás előfinanszírozása, pénzügyi lízing, faktoring vagy EU-s faktoring lehet. Az NHP harmadik szakaszában és az NHP *fix*ben „A hitel célja” (cf) mező beruházás vagy pénzügyi lízing lehet.
2. NHP-hitelkiváltáshoz kapcsolódó, valamint állományátruházás keretében átvett KKV hitel esetén az eredeti hitel célját kell megadni. Az NHP első szakaszában a „Részletekben történik-e a folyósítás” (cg) mező értéke csak az újonnan folyósított beruházási célú és forgóeszköz-finanszírozási hitelek esetén, az NHP második szakaszában az I. pillérben nyújtott összes hitelcél esetén, az NHP+-ban, az NHP harmadik szakaszában és az NHP *fix*ben bármilyen hitelcél esetén lehet „I”.
3. NHP-hitelkiváltáshoz kapcsolódó KKV hitel esetén a „Hitelszerződésben szereplő hitelösszeg” (ch) mező értéke nem lehet magasabb, mint a kiváltott hitelt nyújtó hitelintézet által a kiváltott hitel törlesztését megelőzően jelentett utolsó fennálló állomány. Állományátruházás keretében átvett KKV hitel esetén a (ch) mező értékének meg kell egyeznie a hitelt eredetileg nyújtó hitelintézet által jelentett szerződéses összeggel.
4. Az NHP első szakaszában a rendelkezésre tartási időszakon kívül nem érkezhetnek olyan update-ek, ahol „A hitel fennálló (aktuális) állománya” (ci mező) összeg magasabb az előző jelentéshez képest. Az NHP második, harmadik szakaszában és az NHP+-ban több részletben kért folyósítás esetén, a refinanszírozási hitel egy vagy több részének folyósítása az egyes hitelcélokhoz kapcsolódó, a KKV hitel nyújtásakor hatályos Terméktájékoztatóban, illetve az I.10. ci) pontban megjelölt időpontokig kérhető. Az NHP *fix*ben a KKV hitel szerződéskötési dátumát követő 2 éven túl nem érkezhetnek olyan update-ek, ahol „A hitel fennálló (aktuális) állománya” (ci mező) összeg magasabb az előző jelentéshez képest. NHP-hitelkiváltáshoz kapcsolódó KKV hitel első alkalommal történő jelentése esetén [amennyiben az (aa) mező értéke A] a mező értékének meg kell egyeznie a „Hitelszerződésben szereplő hitelösszeg” (ch) mező értékével.
5. Amennyiben az NHP harmadik szakaszának II. pillére keretében nyújtott KKV hitel folyósításának dátuma [cc) mező] későbbi, mint az adatszolgáltatás napján beküldött adatok alapján történő üzletkötéshez tartozó, a Terméktájékoztatóban meghatározott értéknap, akkor az oszlopban csak „0” értéket lehet feltüntetni.
6. A KKV hitel fedezetének jellegeként (cj mező) legfeljebb két típusú fedezetet lehet megadni, a fedezetek fontosságának sorrendjében. A mező maximum két karaktert tartalmazhat, elválasztás nélkül.
7. Ha a „Garantőr által fedezett garanciahányad” (ck) mezőben legalább 39%-os garanciahányad került jelentésre, akkor „A hitel fedezetének jellege” (cj) mezőnek tartalmaznia kell az „F” (Hitel-vagy bankgarancia, illetve faktorált követelés) vagy „G” (készfizető kezes) értéket.
8. Az NHP első szakaszában az „A kiváltott hitelt folyósító bank azonos a kiváltó hitelt nyújtó bankkal?” (db) mező kitöltése akkor kötelező, ha a hitel az NHP I. pilléréhez kapcsolódik és a hitel célja hitelkiváltás, vagy a hitel az NHP II. pilléréhez kapcsolódik. Az NHP-ban (kivéve a harmadik szakasz II. pillérét), az NHP+-ban, valamint az NHP *fix*ben NHP-hitelkiváltáshoz és állományátruházás keretében átvett KKV hitelhez kapcsolódó adatszolgáltatás esetén a (db) mező kitöltése minden esetben kötelező.
9. „A kiváltott hitelt folyósító bank GIRO kódja” (dc) mezőt abban az esetben kell kitölteni, ha a kiváltott hitelt folyósító hitelintézet nem azonos a KKV hitelt folyósító hitelintézettel. NHP-hitelkiváltáshoz kapcsolódó, valamint állományátruházás keretében átvett KKV hitel jelentése esetén a mező kitöltése minden esetben kötelező.
10. A „Részkiváltás esetén a kiváltott hitel kiváltáskori összege (Ft)” (dd) mező értéke nagyobb, mint a „Hitelszerződésben szereplő hitelösszeg” (ch) mező értéke.
11. „A kiváltott hitel folyósítási dátuma” (de) mező – az NHP első és második szakaszának II. pilléréhez kapcsolódó KKV hitel esetén – nem lehet későbbi, mint 2013. március 31.
12. A „Kiváltott hitel devizaneme” (dg) mező értéke csak érvényes ISO deviza kód vagy üres lehet. Az NHP első szakaszának II. pilléréhez kapcsolódó kiváltott hitel esetén a mező nem veheti fel a HUF értéket.
13. NHP-hitelkiváltáshoz kapcsolódó KKV hitel esetén a „Kiváltott hitel eredeti összege” (dh) mező értéke nem lehet kisebb, mint a KKV hitel szerződéses összegének [(ch) mező] értéke. Állományátruházás esetén a mező értékének meg kell egyeznie a szerződéses összeggel (ch) mező.
14. A „Kiváltott hitel legrégebben fennálló késedelmének kezdete” (di) nem lehet 90 napnál korábbi, mint „A folyósítás dátuma” (cc) mezőben jelentett időpont. Ha a kiváltott hitel nem esett késedelembe, akkor az oszlopot üresen kell hagyni.
15. A „Kiváltott hitel tőketörlesztési gyakorisága” (dl) mező értéke csak a kódlista szerinti értéket veheti fel.
16. Az NHP első szakaszában „Kiváltott hitel legutóbbi átstrukturálási dátuma” (dm) mező értéke nem lehet későbbi, mint 2013. március 31. Az NHP második szakaszában „Kiváltott hitel legutóbbi átstrukturálási dátuma” (dm) mező értéke nem lehet későbbi, mint 2014. február 28.

1. Szombati munkanapokon az adatszolgáltatás határideje a szokásos 15:00 helyett 12:00. A továbbiakban közölt, adatszolgáltatásra vonatkozó 15:00 határidők mindenhol ekként értendők. [↑](#footnote-ref-2)
2. A kötelező oszlopban a nemleges érték azt jelenti, hogy vannak olyan hiteltípusok, amelyek esetében az adott mező nem értelmezhető. Ha azonban értelmezhető, akkor elvárt a mező kitöltése. [↑](#footnote-ref-3)
3. Amennyiben korábbi helytelen beküldés vagy az adós KSH-törzsszámának megváltozása miatt szükségessé válik a mező tartalmának módosítása, az arra irányuló igényt az MNB-hez bejelentett hivatalos aláíró által aláírt levél elektronikus úton az NHPupdate@mnb.hu e-mail címre történő beküldésével kell jelezni. A módosítást az MNB végzi el, majd a végrehajtás tényét válasz e-mailben jelzi. [↑](#footnote-ref-4)
4. A mezőre kizárólag abban az esetben küldhető Update típusú adatszolgáltatás, ha a hitelintézet tudomására jut, hogy a korábbi beküldéskor helytelen kitöltésre került sor (ennek tényét a co) oszlopban jelölni kell az I. 10. pontban ismertetett módon). [↑](#footnote-ref-5)
5. Az összeg korábbi helytelen kitöltés miatti csökkentésére vonatkozó igényt az MNB-hez bejelentett hivatalos aláíró által aláírt levél elektronikus úton az NHPupdate@mnb.hu e-mail címre történő beküldésével kell jelezni. A módosítást az MNB végzi el, majd a végrehajtás tényét válasz e-mailben jelzi. [↑](#footnote-ref-6)
6. Amennyiben a mező tartalmának módosítása korábbi helytelen beküldés miatt válik szükségessé, és az Update adatszolgáltatás formájában történő módosítás – az I. 10. pontban a ci) mező tartalmára vonatkozó szabályok következtében - nem lehetséges, akkor a mező tartalmának módosítására vonatkozó igényt az MNB-hez bejelentett hivatalos aláíró által aláírt levél elektronikus úton az NHPupdate@mnb.hu e-mail címre történő beküldésével kell jelezni. A módosítást az MNB végzi el, majd a végrehajtás tényét válasz e-mailben jelzi. [↑](#footnote-ref-7)
7. Amennyiben a mezőben 95 vagy annál magasabb érték került feltüntetésre, annak módosítása „Update” adatszolgáltatás útján nem lehetséges, az arra irányuló igényt az MNB-hez bejelentett hivatalos aláíró által aláírt levél elektronikus úton az NHPupdate@mnb.hu e-mail címre történő beküldésével kell jelezni. A módosítást az MNB végzi el, majd a végrehajtás tényét válasz e-mailben jelzi. [↑](#footnote-ref-8)
8. Amennyiben korábbi helytelen beküldés miatt szükségessé válik a mező módosítása, az arra irányuló igényt az MNB-hez bejelentett hivatalos aláíró által aláírt levél elektronikus úton az NHPupdate@mnb.hu e-mail címre történő beküldésével kell jelezni. A módosítást az MNB végzi el, majd a végrehajtás tényét válasz e-mailben jelzi. [↑](#footnote-ref-9)